Številka: 1004-36/2023-2570-1

Datum: 20. 7. 2023

Na podlagi 25. člena Zakon o delovnih razmerjih (Uradni list RS, št. 21/13, 78/13 – popr., 47/15 – ZZSDT, 33/16 – PZ-F, 52/16, 15/17 – odl. US, 22/19 – ZPosS, 81/19, 203/20 – ZIUPOPDVE, 119/21 – ZČmIS-A, 202/21 – odl. US, 15/22 in 54/22 – ZUPŠ-1) in tretjega odstavka 70. člena Zakona o javnih uslužbencih (Uradni list RS, št. 63/07-UPB3, 65/08, 69/08-ZTFI-A, 69/08-ZZavar-E, 74/09 – odl. US, 40/12-ZUJF, 158/20 – ZIntPK-C, 203/20 – ZIUPOPDVE, 202/21 – odl. US in 3/22 – ZDeb)) Ministrstvo za okolje, podnebje in energijo, Langusova ulica 4, 1000 Ljubljana, objavlja prosto uradniško delovno mesto

SVETOVALEC – PRIPRAVNIK, (šifra DM 1222)

v Sektorju za prometno politiko v Direktoratu za prometno politiko,

 za določen čas 10 mesecev, za čas opravljanja pripravništva

**1. Kandidati, ki se bodo prijavili na prosto delovno mesto, morajo poleg splošnih pogojev, ki jih urejajo predpisi s področja delovnega prava, izpolnjevati naslednje pogoje:**

* najmanj visokošolsko strokovno izobraževanje (prejšnje)/visokošolska strokovna izobrazba (prejšnja) ali najmanj visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja) ali najmanj visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja);
* znanje uradnega jezika,
* državljanstvo Republike Slovenije,
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev,
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

V skladu z 2. členom Pravilnika o trajanju pripravništva, načinu, poteku in programu usposabljanja pripravnikov (Uradni list RS, št. [28/09](http://www.uradni-list.si/1/objava.jsp?sop=2009-01-1263" \o "Pravilnik o trajanju pripravništva, načinu, poteku in programu usposabljanja pripravnikov" \t "_blank); v nadaljevanju: Pravilnik) ter prvim odstavkom 106. člena Zakona o javnih uslužbencih (Uradni list RS, št. 63/07 – uradno prečiščeno besedilo, 65/08, 69/08 – ZTFI-A, 69/08 – ZZavar-E, 40/12 – ZUJF, 158/20 – ZIntPK-C, 203/20 – ZIUPOPDVE, 202/21 – odl. US in 3/22 – ZDeb) ; v nadaljevanju: ZJU) je pripravnik oseba, ki nima ustreznih delovnih izkušenj v skladu z zakonom in prvič sklene pogodbo o zaposlitvi, ustrezno stopnji njene strokovne izobrazbe, z namenom, da se usposobi za opravljanje dela. Za pripravnike se šteje tudi oseba, ki sklene delovno razmerje in se uposablja za opravljanje dela, če je bila predhodno že zaposlena in še ni končala pripravniške dobe oziroma si ni pridobila dovolj ustreznih izkušenj za zasedbo delovnega mesta, ustreznega njeni izobrazbi.Pripravnik se sprejme v delovno razmerje za določen čas trajanja pripravniške dobe.

**2. Delovne naloge:**

- usposabljanje za samostojno opravljanje dela z delovnega področja

- usposabljanje za vodenje posameznih dejanj v postopku pred izdajo odločbe

- usposabljanje za samostojno oblikovanje manj zahtevnejših in zahtevnejših gradiv s predlogi

 ukrepov

- usposabljanje za zbiranje, urejanje in pripravo podatkov za oblikovanje manj zahtevnejših in

 zahtevnejših gradiv

- usposabljanje za opravljanje drugih nalog podobne zahtevnosti po navodilu vodje.

**3. Prijava mora vsebovati:**

1. pisno izjavo kandidata o izpolnjevanju pogojev glede zahtevane stopnje izobrazbe, iz katere mora biti razvidna stopnja in smer izobrazbe, datum (dan, mesec in leto) zaključka izobraževanja ter ustanova, na kateri je bila izobrazba pridobljena;
2. pisno izjavo kandidata, da:
* je državljan Republike Slovenije,
* ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev,
* zoper njega ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti;
1. pisno izjavo kandidata, da v skladu z 2. členom Pravilnika o trajanju pripravništva,

načinu, poteku in programu usposabljanja pripravnikov in prvim odstavkom 106. člena Zakona o javnih uslužbencih izpolnjuje pogoje za zasedbo objavljenega pripravniškega delovnega mesta;

1. pisno soglasje, da za namen te javne objave dovoljuje Ministrstvu za okolje, podnebje in energijo pridobitev podatkov iz uradnih evidenc. V primeru, da kandidat z vpogledom oz. s pridobitvijo navedenih podatkov iz uradnih evidenc ne soglaša, bo moral sam predložiti ustrezna dokazila.
2. pisno izjavo kandidata, da Ministrstvo za okolje podnebje in energijo podatke, ki jih kandidat navede v prijavi, obdeluje za namen izvedbe javne objave.

**Prijava na prosto delovno mesto mora biti obvezno pripravljena na obrazcu »Vloga za zaposlitev, št. 1004-36/2023-2570-1«, ki je obvezna sestavina vloge posameznega kandidata**. Potrebno je natančno izpolniti vse rubrike in izjave. Oblike obrazca ni dovoljeno spreminjati, lahko pa se po potrebi razširi. Obrazcu za prijavo je lahko priložen tudi kratek življenjepis, kjer kandidat poleg formalne izobrazbe navede tudi druga znanja in veščine, ki jih je pridobil. Obravnavane bodo le popolne in pravočasno prispele prijave.

Od kandidata pričakujemo predvsem učljivost, organiziranost, samoiniciativnost in zanesljivost.

**4. Z izbranim kandidatom bo sklenjeno delovno razmerje za določen čas 10 mesecev, za čas opravljanja pripravništva, s polnim delovnim časom, na delovnem mestu Svetovalec – pripravnik (šifra DM 1222) v Sektorju za prometno politiko v Direktoratu za prometno politiko.**

Izbrani kandidat ne bo imenovan v naziv. Skladno z 73. členom ZJU se mu določijo pravice in obveznosti glede na naziv Svetovalec III. Skladno z 9.a členom Zakona o sistemu plač v javnem sektorju (Uradni list RS, št. 108/09 – uradno prečiščeno besedilo, 13/10, 59/10, 85/10, 107/10, 35/11 – ORZSPJS49a, 27/12 – odl. US, 40/12 – ZUJF, 46/13, 25/14 – ZFU, 50/14, 95/14 – ZUPPJS15, 82/15, 23/17– ZDOdv in 67/17) se pripravniku določi osnovna plača na podlagi uvrstitve delovnega mesta oziroma naziva, na katerem lahko pripravnik delo opravlja neposredno po opravljenem pripravništvu oziroma izpitu, določenem po posebnih predpisih, in sicer, tako da je njegova osnovna plača za čas pripravništva za šest plačnih razredov nižja od osnovne plače tega delovnega mesta oziroma naziva, razen če mu področni zakon določa drugače.

Izbrani kandidat bo delo opravljal v poslovnih prostorih Ministrstva za okolje, podnebje in energijo, Langusova ulica 4, 1000 Ljubljana.

5. Kandidat vloži prijavo v pisni obliki na priloženem obrazcu »Vloga za zaposlitev, št. **1004-36-2570-1**«, ki jo pošlje v zaprti ovojnici z označbo »za javno objavo za prosto delovno mesto Svetovalec – pripravnik (šifra DM 1222), številka »1004-36/2023-2570-1« na naslov: Ministrstvo za okolje, podnebje in energijo, Služba za kadrovske zadeve, Langusova ulica 4, 1000 Ljubljana in sicer v roku **3 dni** po objavi na spletnem portalu državne uprave GOV.SI in Zavoda RS za zaposlovanje. Za pisno obliko prijave se šteje tudi elektronska oblika, poslana na elektronski naslov: gp.mope@gov.si, pri čemer veljavnost prijave ni pogojena z elektronskim podpisom.

Kandidati bodo o izbiri pisno obveščeni najkasneje v 8 dneh po zaključenem postopku izbire. Obvestilo o končani javni objavi bo objavljeno na osrednjem spletnem mestu državne uprave GOV.SI.

Splošne informacije o izvedbi javne objave daje ga. Anita Selan, tel. št. 478 85 37, o vsebini delovnega področja pa g. Tadej Žaucer, tel. št: 01 478 84 96.

V besedilu objave uporabljeni izrazi, zapisani v moški slovnični obliki, so uporabljeni kot nevtralni za ženske in moške.

 **mag. Teja Božovič Holc**

 **v. d. generalnega sekretarja**

 po pooblastilu ministra

 št. 020-1/2023-2570-5 z dne 13. 2. 2023

Priloga:

* Obrazec za prijavo »Vloga za zaposlitev, št. 1004-36/2023-2570-1«